Testarea este foarte importantă pentru a asigura calitatea unei aplicații. Aceasta poate detecta erori ce pot fi costisitoare sau periculoase. Chiar dacă au fost scrise diverse teste corespunzătoare aplicației, unele bug-uri pot apărea în continuare atunci când utilizatorii o folosesc.

Firebase Robo Test este o soluție care te poate ajuta cu un efort minim. Acesta este un instrument de testare integrat în Firebase Test Lab care analizează structura aplicației tale și o explorează automat, simulând activitățile pe care le-ar avea un utilizator. La finalizare poți trece prin fiecare acțiune făcută de Robo Test pentru a vedea starea device-ului la momentul respectiv. Alături de rezultatele testului, Robo Test salvează o serie de screenshot-uri și creează un video pentru a prezenta ce operații a realizat ca utilizator.

Dacă vrei să ghidezi testul prin anumiți pași, pastrând totuși caracterul aleator al acțiunilor, Robo Test iți oferă și această opțiune. Presupunem că dorești să testezi aplicația în modul noapte. În acest caz, tot ce trebuie să faci este să creezi un Robo Script, care este un fișier JSON, ce va conține acțiunile dorite, iar Robo Test le va executa.

Mai mult decât atât, Firebase Robo Test îți pune la dispoziție 30 de device-uri fizice si 11 device-uri virtuale cu diverse variante de Android instalate pe care îți poți testa aplicația în același timp. În cazul în care se alege un dispozitiv fizic, poți obține diverse statistici, precum perfomanța CPU, a memoriei sau timpul scurt până la afișarea inițială a aplicației.

Pentru mai multe informații, puteți accesa:

1. [Get started with Robo Tests](https://firebase.google.com/docs/test-lab/android/robo-ux-test)
2. [Firebase Test Lab: using Robo Tests](https://www.youtube.com/watch?v=D6V-pyE_ywA)